489 



que impulsu S. R. M:tas bellum in Borussiam hoc anno 

 transtulisset. Itaque in Comitiis Regni, quae praeterito mense 

 Warsoviae celebrari debuissent, non tantum de continuando 

 contra Suecos bello, sed et hoc inprimis in consnltationem 

 deducendnm fuisse, numqnid non cuncta confoederatis Belgis 

 cum Polonis commercia interdicenda sint. Postulasse hoc 

 iamdudum Hispaniarum Regem. et media proposuisse, qnibus 

 haec interdictio genti Polonicae fraudi futura non esset. 

 Itaque fieri posse, ut in illis Comitiis arctior coniunctio et 

 strictum foedus ineatur cum Domo Hispano-Austriaca, ut 

 ita Resp. Polonica bellum non tantum contra S. R. M:tem 

 Sueciae constanter gerere, sed etiam illis nocere possit, qui 

 eius consilia iuvent, et desideria cum Polonorum damno 

 promoveant. Animadverto igitur plaerorumque animos eo 

 inclinare, si forte rationes inveniri queant, quibus Reges ad 

 Concordiam et armorum depositionem perduci queant. Si 

 quid in eam rem ad me relatum Dominorum Ordinum iussu 

 fuerit, fideliter meo officio defungar, ut cuncta hactenus acta, 

 et quid ubique cum praecipue S. R. M:tis Domini nostri 

 clementissimi, tum etiam secundario Reipub. intersit, illis 

 accurate ob oculos ponam, ne quid hat, quod aut S. R. M:tis 

 autoritatem commodaque laedat aut cum- causae communis 

 praeiudicio coniunctum sit. Bruxellis huc perscriptum est, 

 ac si Rex Poloniae diem suum nuper obiisset. Sed cum in 

 litteris Dantiscanis, quarum antea mentionem feci, quaeque 

 2 Novemb. exaratae fuerunt, nihil tale exprimatur, idcirco 

 certiora nobis adhuc exspectanda erunt. Farna fert, obses- 

 sam a Polonis Dirsoviam 40 millibus militum. Sed ego 

 numerum tam magnum vix mihi imaginari possum. S. vero 

 R. M:tem iam in Sueciam feliciter pervenisse ex Borussia 

 speramus, et de ulteriori rerum successu litteras in dies 

 singulos exspectamus. Ex Gallia et Anglia nihil iam allatum 



